Bethan Marlow

Awdures a Dramodydd o Gymru yw Bethan Marlow. Mae'n adnabyddus am y gyfrol Sgint a gyhoeddwyd 11 Mehefin, 2012 gan Sherman Cymru.Gwefan Gwales; adalwyd 8 Chwefror 2015
Mae'n enedigol o Fethel, Gwynedd ond yn wedi byw yng Nghaerdydd, ym Miami ac yn Lanzarote. Mae ganddi wraig a dau o blant.

Ymhlith ei chomisiynau y mae Afiach- Nyrsus, drama ferbatim i Theatr Genedlaethol Cymru. Mae Bethan hefyd wedi derbyn Gwobr Cymru Greadigol i archwilio'r potensial i "gynulleidfa yn cyd-greu theatr". Dywedodd Cris Dafis amdani: "...yn rhoi llais i bobol â phrofiadau nad ydyn ni'n aml yn eu gweld ar lwyfannau Cymru.”.(Golwg)1. Gwefan www.bethanmarlow.com

Yn 2024, llwyfannwyd ei monolog Brên. Calon. Fi. gan Theatr Cymru.

Addysg a gwaith
Hyfforddwyd Bethan yn actores yn Academi Webber Douglas cyn iddi gael ei hysbrydoli i sgwennu dramau. Gweithiodd ar y cyfandir cyn dychwelyd i Gymru. Storïau pobl gyffredin yw ei phrif ysbrydoliaeth: eu teithiau, eu profiadau a'u gwaith. Mae'n arbenigo mewn gweithio gyda phobl gyffredin o fewn eu cymunedau. Gweithiodd gyda'r gymuned LGBT yn Abertawe ar “A Queer Christmas”, Mess Up The Mess a gyda chymuned tai cyngor yng Ngogledd Cymru - ar ddrama o'r enw “C’laen ta!” (Theatr Genedlaethol Cymru). Efallai mai “Sgint” (Theatr Genedlaethol Cymru) yw'r ddrama fwyaf nodedig mae wedi'i sgwennu. Ceisia wthio'r ffiniau ar nifer o lwyfannau gwahanol.

Llyfryddiaeth
 Sgint (Sherman Cymru, 2012)

Cyfeiriadau

Categori:Llenorion Cymraeg
Categori:Llenorion benywaidd yr 20fed ganrif o Gymru
Categori:Llenorion benywaidd yr 21ain ganrif o Gymru
Categori:Llenorion plant Cymraeg